Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 10293

3. Útvonalon 3.1 Minden hajtómű működik A repülési útvonalon vagy az attól tervezett kitérés bármely pontján a repülőgép minden hajtóművének működése esetén a repülőgép tömegének – figyelembe véve a várhatóan elfogyasztott tüzelőanyag és olaj mennyiségét – megfelelő legnagyobb repülési magasság az adott ponton ne legyen alacsonyabb, mint a legalacsonyabb biztonságos magasság (lásd a 4. fejezet 4.2.6 pontját) vagy ha ez utóbbi a nagyobb érték, a repülőgép minden hajtóművének működése esetén a 3.2 és 3.3 pontok előírásainak teljesítésére tervezett magasság. 3.2 Egy hajtómű nem működik A repülési útvonalon vagy az attól tervezett kitérés bármely pontján egy hajtómű meghibásodása esetén lehetséges a repülés folytatása egy útvonal kitérő repülőtérig, amelyen a leszállás a 4.2 pont alapján végrehajtható és a repülőtérre történő érkezéskor az emelkedés teljes mértéke a repülőtér tengerszint feletti magassága felett 450 méter (1500 láb) magasságon nem lesz nullánál kevesebb. 3.3 Két hajtómű nem működik (csak négy hajtóműves repülőgépek esetében) A repülési útvonalon vagy az attól tervezett kitérés bármely pontján, ahol a repülőgép minden hajtóművének működése melletti utazósebességgel több mint 90 perc repülési időre van az útvonal kitérő repülőtértől, két hajtómű meghibásodása esetén a tiszta repülési pálya olyan legyen, hogy az ilyen repülőtérre történő érkezésig legalább 300 méter (1000 láb) magasságot tarthassanak a földfelszín felett. Megjegyzés: A teljes repülési pálya meghatározható a várható emelkedési vagy süllyedési érték 0.2 %-al történő csökkentésével. 3.4 Feltételek A 3.1, 3.2 és 3.3 pontok előírásainak teljesíthetőségét a következők alapján határozzák meg:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes